Keskustelu:Turvallisempi tila

message: Vaikuttaa siltä, että sivun uusi nimi "turvallisempi tila" on aika harvinainen. kts. Google N-gram viewer.Toivo ja Toivo (keskustelu) 15. joulukuuta 2021 kello 10.00 (EET)
... eikä ole käytössä millään muulla kielellä wikipediassa. Onko tämä erityisesti suomalainen puhetapa?Toivo ja Toivo (keskustelu) 15. joulukuuta 2021 kello 10.06 (EET)
replies: text: Voisiko Smaug the Golden perustella tekemäänsä siirtoa täällä? --Savir (keskustelu) 15. joulukuuta 2021 kello 10.23 (EET)

text: Tämä on suomenkielinen Wikipedia ja väliä on aioastaan sillä, kumpaa muotoa suomeksi käytetään.  Mitä tuohon lähteeseesi tulee, sehän taitaa laskea pelkästään kirjoja internet-sivujen sisällön ja internet-hakujen määrän sijasta, minkä lisäksi sen data on vanhaa eli lähteesi on hyödytön. Lähtisin itse lähestymään asiaa Google-testillä, johon ottaisin termit turvallinen tila (noin 30 700 hakutulosta), turvallisen tilat periaatteet (4 110 tulosta), turvallisempi tila (3 980) ja turvallisemman tilan periaatteet (noin 10 200 tulosta). Kuten huomaat, ”perusmuodossa” termi turvallinen tila on merkittävästi yleisempi kuin turvallisempi tila, mutta puhuttaessa niistä periaatteista turvallisemman tilan periaatteet onkin yleisempi kuin turvallisen tilan periaatteet.

text: Hakutuloksia on kuitenkin haettu ylipäätään niin vähän, että Google Trends antaa valitettavasti ainoastaan hakusanasta turvallinen tila hakutuloksia ja siitäkin vain pirstaleisesti eli ajallista vertailua ei pysty tekemään. Ymmärtääkseni noista muodoista turvallisemman tilan periaatteet on se nopeammin yleistyvä muoto artikkelissa mainitusta syystä: "Sanavalinta 'turvallisempi' sanan 'turvallinen' sijasta viittaa siihen, ettei täysin turvallista tilaa pystytä koskaan luomaan ja lupaamaan." Täällä on kai ollut artikkeli turvallisemman tilan periaatteet, jonka sisältö on yhdistetty tähän ja artikkeli on poistettu toukokuussa 2021. Toki on ok väittää, että ”perusmuodossa” termi turvallinen on parempi kuin turvallisempi ja siitähän onkin kyse artikkelin nimessä, mutta muotojen turvallisen tilan periaatteet ja turvallisemman tilan periaatteet välillä valinta osuu ehdottomasti jälkimmäiseen. En oikeastaan ota tässä enää sen enempää kantaa, mitä mieltä olette? Rehellisesti sanoen uskon, että viiden vuoden päästä keskustelemme artikkelin nimen muuttamisesta takaisin tälle nimelle. --Smaug the Golden (keskustelu - muokkaukset - lokit) 15. joulukuuta 2021 kello 12.14 (EET)
Turvallisempi tila on oikein, vaikka islamissa muuta varmaan sanotaankin. Iivarius (keskustelu) 15. joulukuuta 2021 kello 12.24 (EET)

text: Turvallinen tila näyttää ilmaisuna olevan yleiskieltä käyttävissä lähteissä yleinen ja myös tavanomaisesti edistyksellisinä pidettyjen voimien käyttämä. On ihan toimivaa sanoa, että jokin on tai ei ole turvallinen tila tai että sellaista tavoitellaan. Järjestöjen periaatteissa turvallisempi toki yleistyy, ja sillä voidaan hyvin osoittaa etenkin omaa oikeampimielisyyttä. En tiedä, onko komparatiiviin siirtyminen muussa tarkoituksessa kovin onnistunut veto. Kumpi nyt sitten on turvallisempi - turvallinen vai turvallisempi. Eli olisikohan artikkelin nimenä turvallinen tila toistaiseksi se oikea ja alaotsikossa sekä turvallinen että turvallisempi. --Matthäus Gehägeberg (keskustelu) 15. joulukuuta 2021 kello 13.05 (EET)
thread_title:  Sivun nimi